Държавен вестник, бр. 56, 2011 г., стр. 3

БРОЙ  56	
Д Ъ Р Ж А В Е Н  В Е С Т Н И К 	
СТР.  3  
4. редът и начинът за стопанисване и изпол­
зване на бентовете и праговете в некоригираните 
участъци на реките извън границите на насе­
лените места и селищните образувания, както 
и на съоръженията, изгубили първоначалното 
си предназначение.
(2) С наредбата не се урежда ползването 
на повърхностни водни обекти за заустване на 
отпадъчни води.
Чл. 2. За правото на ползване на повър­
хностните води и водни обекти се издава разре­
шително и се заплаща годишна такса съгласно 
тарифата по чл. 194, ал. 6 ЗВ.
Чл. 3. (1) Заявление за откриване на проце­
дура за издаване на разрешително се подава до: 
1. министъра на околната среда и водите 
или оправомощено от него длъжностно лице за:
а) водовземане от язовирите по приложение 
№ 1 от ЗВ;
б) прехвърляне на повърхностни води между 
различни райони за басейново управление;
в) ползване на воден обект – язовирите по 
приложение № 1 от ЗВ;
г) целите на отбраната и националната 
сигурност;
2. изпълнителния директор на Агенцията за 
проучване и поддържане на река Дунав – за 
ползване на воден обект за изземване на на­
носни отложения от река Дунав;
3. кмета на общината след решение на об­
щинския съвет:
а) за водовземане от язовири и микроязо­
вири – публична общинска собственост; 
б) за ползване на язовири и микроязо­
вири – публична общинска собственост, с 
изключение на разрешителни за заустване на 
отпадъчни води в повърхностни води;
4. директора на басейновата дирекция – във 
всички останали случаи на водовземане и/или 
ползване на водни обекти.
(2) Заявлението за откриване на процедура 
за издаване на разрешително е по образец, 
одобрен от министъра на околната среда и 
водите, публикувано на интернет страницата на 
компетентния орган по ал. 1 и на Министер­
ството на околната среда и водите (МОСВ), и 
съдържа данните, посочени в чл. 60, ал. 1 ЗВ.
(3) Заявлението за откриване на процедура 
за издаване на разрешително и приложените 
към него документи се подават в два екзем­
пляра – единият екземпляр в качеството му 
на оригинал се представя върху книжен но­
сител, а вторият – като негов пълен цифров 
аналог – върху електронен носител.
Чл. 4. (1) Приемането и въвеждането на 
обекти в експлоатация се извършва по реда на 
Закона за устройство на територията.
(2) Документ, удостоверяващ въвеждането на 
обекта в експлоатация, се изпраща от титуляря 
на разрешителното:
1. в басейновата дирекция – когато компе­
тентен орган за издаване на разрешителното 
за използване на повърхностен воден обект 
е директорът на басейновата дирекция или 
кметът на общината;
2. в Министерството на околната среда и 
водите и в басейновата дирекция – когато ком­
петентен орган за издаване на разрешителното 
за използване на повърхностен воден обект е 
министърът на околната среда и водите.
Чл. 5. Неразделна част от разрешителното за 
водовземане и/или ползване на повърхностен 
воден обект е схема на разрешения участък за 
ползване и/или приложение с вписани условия 
за правото на ползване и/или водовземане.
Чл. 6. (1) Министърът на вътрешните работи 
ежегодно до 31 март утвърждава списък с по­
тенциално опасни язовири, изготвен от Главна 
дирекция „Пожарна безопасност и защита на 
населението“ в Министерството на вътрешните 
работи (МВР) със съдействието на областните 
управители.
(2) Лицето, осъществяващо техническата 
експлоатация на язовирната стена и съоръже­
нията, представя на компетентния орган по 
управление на водите за ползване при издаване 
на разрешително съгласуван авариен план за 
действие при аварийни условия в съответствие с 
чл. 58 от Наредба № 13 от 2004 г. за условията 
и реда за осъществяване на техническата екс­
плоатация на язовирните стени и съоръженията 
към тях (ДВ, бр. 17 от 2004 г.).
Г л а в а  в т о р а
ВОДОВЗЕМАНЕ ОТ ПОВЪРХНОСТНИ ВОДИ 
И ПОЛЗВАНЕ НА ПОВЪРХНОСТНИ ВОДНИ 
ОБЕКТИ
Раздел I
Общи изисквания
Чл. 7. Използването на повърхностните 
води и водни обекти включва водовземане и 
ползване на водния обект.
Чл. 8. Използването на повърхностните 
води и водни обекти се извършва въз основа 
на издадено разрешително или предварително 
писмено уведомяване на басейновата дирекция 
при условията и по реда на ЗВ и на тази наредба.
Чл. 9. Издаване на разрешително за изпол­
зване на повърхностни води и водни обекти се 
предоставя по реда на глава четвърта от ЗВ.
Чл. 10. Разрешеното право на ползване на 
повърхностните води и водните обекти не може 
да се преотстъпва на друго лице.
Чл. 11. (1) Начинът на използване на водите 
на комплексните и значими язовири по прило­
жение № 1 от ЗВ се определя в годишен и в 
месечни режимни графици, които се утвържда­
ват от министъра на околната среда и водите.
(2) Режимните графици по ал. 1 са нераз­
делна част от разрешителното за водовземане 
от язовирите по приложение № 1 от ЗВ.